
TARIFA PA AÑA LO MESTER TABATA HOPI MAS HALTO 


GOBIERNO A NEGOSHA YA CU EPB 
KIER A COBRA 1600 NA SCHOOLGELD 


MINISTER GLENBERT 
CROES KIER MAN 
LIBER DEN DIMAS 


TA PREOCUPA CU FALTA 
DI OPORTUNIDAD PA 
ENFERMERONAN LOCAL 
SPECIALISA NAN MES 


DIRECTOR DI DIP 
HAIME CROES 
LO CANA MESUN 
CAMINDA CU BESARIL 

U 
n biaha mas Minister Glenbert Croes a dicidi di manda 
Director di DIMAS, esta Kathy Ruiz Paskel cas c’un sus- 
pension di tres luna pa asina haci un investigacion riba e 
funcionario aki su trabou na e departamento di permiso y 
estadia. 
Analisando informacion cu gobierno mes a suministra riba e 
decision aki, tin cu conclui cu si director Ruiz Paskel busca 
su derecho den Corte, e lo no tin problema pa bolbe gana su 
caso contra di un minister cu ta sigui insisti cu e no kier e 
persona aki den e funcion di director di DIMAS. 


Algo e mandatario mester tin contra di e director, aki, ya cu 
el a purba di core cu e funcionario halto aki for di 2022 caba 
pero Hues a tik Glenbert riba su dedenan y Corte a obliga 
gobierno pa reestablece Kathy den su funcion. 
Durante di e prome suspension aki, Minister a dicidi di 
nombra un tipo di “stroman” den e puesto aki, un persona cu 
solamente mester haci y firma documentonan cu e manda- 
tario pa bis’e pa firma y ‘klaar is kees.’ 
Wel director Ruiz Paskel no ta un funcionario asina y Corte 
a dun’e rason den e disputa aki y tur cos ta mustra cu e lo 
bolbe gana cualkier procedura legal cu e entabla contra di 
e mandatario aki. 


E suspension di e director ta pa un periodo di tres luna y 
mientras cu ta papia di un tipo di investigacion cu ta pone 
hende kere cu e funcionario lo a comete algo contra ley 
pero nada di esaki ta berdad. 


Kathy Ruiz Paskel tin cu keda tres luna cas pa un instancia, 
kisas DRH of propio funcionarionan di ministerio di Glenbert 
Croes, bay analisa su funcionamento, evalua decisionnan cu 
el a tuma cu ta comprendibel. 
Sinembargo ora cu ta papia cu e suspension aki ta pa bay 
evalua posibel funcionamento di e director di DIMAS den 
otro departamentonan di gobierno y hasta un funcion den 
un compania estatal, ya ta cuestion di ‘pestmento’ di e 
funcionario aki un biaha mas. 
Si Kathy no por funciona na DIMAS a con e por funciona 
na otro departamento di gobierno, sigur despues cu e tin 
27 aña trahando na e departamento aki y cabando 15 aña 
como Director di DIMAS. 


No solamente director Ruiz Paskel tin 15 den e funcion di 
director di DIMAS pero e ta un hurista cu amplio experencia 
pa loke ta leynan di extranhero y laboral y entre otro el a 
traha riba e ley di LTU cu awe e departamento ta uza den s 
maneho pa loke ta admision y expulsion di stranheronan. 
Minister Glenbert Croes y su gobierno no tin base legal pa 
kita e persona aki for di su puesto, pa colmo lo kier pone 
traha na un otro departamento, caminda e lo ricibi e mesun 
salario cu e tin na DIMAS, loke ta mustra cu e mandatario 
kier core cu e director pa caba. 
Ta tipo di cosnan cu ta duna indicacion cu CAMPAÑA ta den 
porta, ya cu pa falta di tema di campaña manera FASE na 
2021, awor ta e asunto di permiso probablemente e manda- 
tario ta mira como su principal logo pa campaña electoral. 


D 
irector di Departamento di Infrastructura y Planificacion, 
DIP, a wordo suspendi pendiente un investigacion inter- 
no. Departamento di Infrastructura y Planificacion ta un de- 
partamento crucial den e desaroyo di nos pais, y tin ya vari- 
os aña cu hopi atraso. E servicio na comunidad hopi biaha a 
wordo critica, debi cu hendenan ta wardando hopi aña riba 
un contesta riba nan peticionnan pa tereno, cambio di desti- 
nacion, prolongacion, etc. y no ta haya ningun contesta. 


Desde cu Ministerio Publico a para investigacionnan penal den 
e departamento dos siman pasa, e investigacionnan interno 
y administrativo cu a inicia den pasado, por a continua. 
A suspende un empleado di DIP dos siman pasa y awor e 
director. 
Mientras tanto director interino di DIP lo asumi e liderazgo 
diario di e departamento y e lo wordo asisti pa un “klank- 


bordgroep” di algun otro hefe di departamento, den cual lo 
concentra riba reorganisacion di e departamento y elimina e 
atrasonan. 
E “klankbordgroep” ta un comision consistiendo di mas hefe 
di departamento, cu lo conseha den e proceso. 


Aruba ta den recuperacion, y na e momentonan aki mas cu 
nunca mester pa e departamentonan funciona optimal pa 
garantisa cu e desaroyo positivo por continua y resulta den 
progreso y bienestar di tur ciudadano. 


Gobierno di Aruba: 


Director di DIP suspendi pendiente investigacion 


Minister Glenbert Croes kier man liber den DIMAS 

E 
PB ta duplicando su schoolgeld p’e aña escolar nobo y 
tambe e scolnan di MAVO. Sigur ta un reto p’e mayornan 
y dificilmente por manda tur mucha bay studia na un scol 
publico. 
Minister Endy Croes a indica den transcurso di aña ense- 
ñansa lo bay ta innovando. Y si kier bay cu innovacion e tin 
un costo mara na dje. 


Primeramente EPB, SKOA, etc., ta fundacion cu un minister 
no por dicidi pa nan. Scolnan di DPS, sigur lo no a aumenta. 
Pero kico a conduci te aki, ta cu e fundacionnan ta haya 
un financiamento di gobierno, a traves di un normbedrag, 
yama exploitatiesubsidie. Lamentablemente na momento 
cu Croes a drenta, e ultimo aña cu a tuma e decision pa 
aumenta e normbedrag, cual ta cubri 7 componente, cual ta 
un di nan ta leermaterial, ta desde 2009, unda cu e ultimo a 
traha e ultimo rapport. 
Ley ta bisa cu cada tres aña ta wordo traha, unda cu un 
normbedrag ta wordo estableci den un rapport. E ultimo 
rapport oficial tabata na 2009 cu a drenta na vigor na 2010, 
cual tabata e ultimo ahuste. 


Pa mas di 10 aña no a ahusta e normbedrag di acuerdo cu 
ley. E minister a laga haci un investigacion preliminar, treci- 
endo dilanti cu mester ahusta e normbedrag cu 6.4 miyon 
florin cu no tin si kier igual’e. 
A papia cu conseho di minister unda cu a bisa cu pa 2023, 
mirando e situacion di SKOA, EPB, etc. cu ta anunciando cu 
ta aumentando schoolgeld, pa por mitiga esaki. A logra y 
danki na ministerraad y tur instancia cu a contribui, yega na 
e rapport, e conseho di 6,4 miyon, pero a yega na 50% di 
esaki, esta 3.2 miyon gobierno lo bay reparti pa tur e stich- 
tingnan pa mitiga. 


A keda cla cu esaki y berdad ta den ‘voorjaarsnota’, cual den 
e simannan aki ta bay parlamento, pero a cuminsa bisa e 
fundacionnan cu esaki lo bay haya adicional. 


E carta cu a haya di EPB na januari, ora cu a bay pa licencia 
y e dolor cu nan ta bibando den e cambionan, a propone pa 
hisa schoolgeld na 1600 florin. E pregunta na nan tabata si 
lo mester cera e scol. Cua mayor lo bay paga esaki? Ta loke 
e minister a cuestiona, kende a agrega cu a purba di docu- 


menta e echo aki. 


P’e ultimo decada, e leermaterialnan si por corda, esta 
e bukinan ta wordo geprint, copia tra’i copia, pasobra no 
tabata inverti den material, scapando placa pa no inverti 
eynan. 
Bisando esaki, ora cu a bay over pa innovacion, tin licencia. 
Ora cu traha cu licencia, kier keda moderno, den e caso aki, 
compara cu henter mundo, awo cu licencia ta tur aña tin cu 
paga pa cada mucha, haciendo enseñansa mas caro. 


Cu EPB a cuminsa cu un negociacion. Ora cu a logra e 3.2 
miyon florin extra cu mester reparti na diferente scol, e 
minister a indica cu e scol a manda un di dos carta, indi- 
cando cu si haya tanto, nan por baha e tarifa. 


E di dos carta a papia di un schoolgeld riba 700 florin. Na 
final a end-up, for di e 3.2 miyon, EPB lo a haya casi 800 mil 
florin adicional. Cu esey e schoolgeld lo a baha te na 280 pa 
klas 1, 2 y 3. Di 140 pa 280 ta hopi. Pero e punto di salida na 
januari di e aña aki tabata di 1600, 950, 750 y awo a logra 
mitiga esaki te na 240. 
Tin di corda si cu e licencia lo bay costa e gobiernonan den 
futuro, inversion pa por encamina esaki of tin cu tuma e 
decision pa keda riba stencil of copia, cual nos no kier como 
comunidad. 


Tarifa pa aña lo mester tabata hopi mas halto 


Gobierno a negosha ya cu EPB 
kier a cobra 1600 na schoolgeld 

N 
ational Nurses Week (NNW) internationalmente ta wor- 
do celebra di 6 pa 12 di Mei. Directiva di ODEA ta felici- 
ta cada nurse cu ta traha den tur instituto cu ta duna cuido 
aki na Aruba. Nursenan cu ta lanta tur dia pa duna cada ciu- 
dadano di Aruba e cuido cu nan merece, inclusive turistanan 
cu ta bishita Aruba. 


E tema cu ICN a scoge e aña aki ta : “Our nurses. Our Future”. 
Cu e meta pa reflexiona unda nos ta awe y unda nos ta bay 
ta otro aña, aki 5 y 10 aña. Ta necesario pa traha plan stra- 
tegico di personal den enfermeria pa garantisa cuido di 
calidad, door di nursenan educa den e diferente speciali- 
dadnan. 


Educacion di un nurse ta un trayectorio largo cu ta nece- 
sario pa tin un plan strategico di personal den enfermeria 
nacional traha den cooperacion di tur instituto cu ta duna 
cuido y gobierno pa por garantisa cu tin nursenan educa pa 
reemplasa nursenan cu ta baha cu pensioen o sea ta scoge 
pa busca nan futuro den exterior. 


Estudio di un nurse ta cuminsa como helpende mbo-2 (2 
aña), verzorgende mbo-3 (3 aña), verpleegkunde mbo-4 
(4 aña), verpleegkunde hbo-5 (4 aña). Pa por specialisa ta 
exigi cu tin 2 aña di experencia como nurse. 
Ta tuma 4 aña pa un persona por gradua como un verpleeg- 
kunde y ta tuma 8 aña pa por gradua como un nurse 
specialisa den tur e diferente specialisacion cu por studia pe, 
e.o Oncologie, Urologie, Obstetrie en Gyneacologie, Lactatie, 
ICU, CCU, Dialyse, SEH, Ambulance, POH, MGZ, Arbo, 
Anesthesie assistent, Docente, Hartkatherisatie, Kinder, 
Neotalogie, Gispmaker, Endocopie, Stoma, Wondconsulent, 
Maatschapelijke gezondheidszorg y cada aña ta bin mas 
specialisacion. 


Aruba por ta orguyoso di tin minimo un nurse Arubiano 


cu tin un di e specialisacionnan aki, pero Aruba tin e tarea 
pa brinda e oportunidad pa nursenan por specialisa local 
y internacionalmente, pa garantisa cu continuamente tin 
reemplaso pa e nursenan aki, pa cera e gap. 


Door di e presion di scarsedad di nurse y otro motibonan 
personal un nurse general ta wordo limita di por specialisa 
su mes y logra un hbo opleiding. Cual ta motibo pa keda 
depende di nursenan specialisa for di exterior. 
Cu e tema di a aña aki: “Nos nurse nan. Nos futuro”, ta 
forsa nos pa para keto y inverti pa por brinda mas nurse e 
oportunidad di specialisa localmente pa por yena e gap di 
scarsedad. 


ODEA ta trahando hunto cu Kwaliteitsinstituut pa por bay 
over na registra tur nurse na Aruba. Pa asina implementa 
ARU-BIG cu tur su componentenan cu mester ta delinea pa 
garantisa cu cada nurse por keda educa su mes pa logra su 
acreditacion pa renoba su registracion. 


Pa esaki ta cardinal pa tin un National Educacion Planning 
banda di un Stategic National Manpower planning, cu ta bin 
cu un National Financial Planning pa por garantisa continu- 
idad di educacion den salubridad di Aruba. 


Pa e siman di enfermeria ODEA ta desea di stimula tur colega 
pa participa lo maximo cu por na tur actividad cu cada insti- 
tuto ta organisa specialmente pa nan. Apreciando e esfuerso 
di cada instituto den nan alcance cu e presupuesto limita cu 
nos tur ta sinti su efecto. 


Danki na cada un persona cu ta traha den cuido aki na Aruba 
pa semper t’ey pa sostene y traha hunto pa hunto duna e 
cuido cu cada ciudadano merece. Cuido di un enfermo ta un 
cuido cu ta depende di bon cooperacion di tur cu ta forma 
parti di e ekipo di cuido. 


ODEA ta felicita tur nurse cu nan siman di enfermeria (6 pa 12 mei 2023 pero) 
Ta preocupa cu falta di oportunidad pa 
enfermeronan local specialisa nan mes 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


T 
ur cos ta indica cu e suspension di sr Haime Croes di 
DIP, no tabata ningun sorpresa pa su persona ya cu e 
asunto aki lo a wordo atendi caba na Den Haag durante es- 
tadia di Prome Minister Evelyn Wever Croes y sr Croes kende 
tambe tabata na Hulanda den mesun periodo. 
Haime Croes desde cu a core cu ex Minister di Infrastructura 
Marisol Lopez Tromp na 2020, ta Haime Croes a bira man 
drechi di Prome Minister na DIP, caminda e confiansa a yega 
asina leu, cu dor di nombra Haime como director di e depar- 
tamento, Premier di e pais a considera esaki con un decision 
cu el a tuma pa “depolitisa” e departamento aki. 


Sinembargo loke a surgi despues di e periodo aki, tabata un 
maneho misterioso, un maneho den scuridad ya cu ningun 
hende tabata sa kico tabata pasando den DIP y con e maneho 
di gobierno ta y e unico cos cu a bin afo for di e cambio aki, 
ta cu Prome Minister den un reunion di Parlamento a informa 
cu Marisol Lopez Tromp ta bou di investigacion pa iregular- 
idad cometi den su maneho na DIP. 


Awor ta mustra cu su incapacidad pa maneha e departa- 
mento aki, ta pone cu e Prome Minister y lider di partido 
MEP, a haya su mes den un situacion caminda mester tin 
un “zondebok” pa tur e asuntonan aki y lo a asigna Haime 
Croes pa carga e peso aki. 
No ta algo nobo e forma di procede aki di Prome Minister, ya cu 


el a haci esaki tambe den caso di ex Minister Plenipotenciario 
Guilfred Besaril kende tambe e ‘lo’ a retira for di servicio 
di gobierno pero kende ta sigui riba pay roll ya cu ainda 
su caso no a bin dilanti y esaki ta permiti su persona sigui 
cobra su ‘overbrugginstoelage,’ sin problema algun. 
Den caso di director di DIP, Haime Croes, tampoco ta papia 
di un investigacion penal pero caminda ta haci un investig- 
acion riba su forma di procede como director di e departa- 
mento y mientras cu ta papia cu tambe lo investiga cierto 
iregularidad cometi durante di su maneho, no ta papia di un 
investigacion penal. 


For di momento cu Minister Presidente Evelyn Wever Croes 
a dicidi di tuma over e cartera di infrastructura for di Marisol 
Lopez Tromp, tabata director Haime Croes kende a bira prac- 
ticamente su man drechi loke a bin conduci na acusacion 
contra di e lider di MAS. 
Dos siman atras Fiscal Mayor a informa Parlamentario Lopez 
Tromp cu e caso contra di su persona ta wordo “gese- 
poneer” pa falta di prueba y esey a brinda un otro scenario 
politico pa e lider di MEP, cu awor ta mustra di lo haci uzo di 
e director di DIP pa carga e peso politico den simannan cu 
ta bin. 


Haime Croes a wordo nombra como director di DIP pa ex 
Minister Otmar Oduber na 2018 y despues el a sigui den e 
puesto aki bou di Marisol Lopez Tromp pa algun luna so cu 
e mandatario tabata encarga pa finalmente e sirbi interes di 
Prome Minister te cu su suspension. 
Den MEP no tin corupcion y tur cos lo wordo haci pa evita 
cu politicamente un of otro caso di corupcion lo mishi cu e 
imagen integro, cu e lider di MEP ta pretende cu su partido 
tin. 
A keda hopi straño cu den e caso di Haime Croes, no a pidi 
Landsrecherche actua inmediatamente caminda por a inicia 
c’un investigacion penal contra di e director di DIP pero ta 
canando un ruta totalmente diferente compara cu entre otro 
e casonan contra di Sevinger y Otmar Oduber. 


Director di DIP Haime Croes lo 
cana mesun caminda cu Besaril 

T 
abatin hopi rumor den e ultimo siman- 
nan caminda cu a retira e director ac- 
tual di EPI, esta Ryan Maduro. Segun min- 
ister di enseñansa Endy Croes, desde di- 
aluna tin un otro leiding. Diabierna nan a 
manda un MB oficial cu lo a trek in e MB 
caminda cu e director actual ta maneha e 
scol, pa diferente motibo. 


A cana un proceso largo di entre 6 y 8 
siman, unda cu a instala un comision 
cu representante di Directie Onderwijs, 
Inspectie Onderwijs, DPS, staf funcionaris 
di DPS tambe den e comision, unda cu 
tabatin un persona di e oficina di minister. E 
comision aki di educacion, a haci un eher- 
cicio durante un periodo di varios siman, 
caminda cu nan a invita tur docente di e 
cuater unitnan pa scucha nan, alumno di 
e diferente unidadnan, caminda cu nan a 
trece nan puntonan dilanti. Tambe a scucha 
e cuater unit managernan, caminda cu a 


traha un rapport di cada un. 
Riba e Unit Managernan, tin un Management 
Team di dos persona, cu tambe a scucha 
nan riba e asunto aki y finalmente a reuni 
cu e Leiding, cual ta dos persona, kend- 
enan tambe a wordo scucha. Por ultimo 
a reuni cu Simar, cu ta representante di e 
docentenan. 


A base di esaki a traha diferente rapport 
y den un carta dirigi na Minister Croes, 
firma pa e comision completo. Basa riba 
e conseho di e comision, Croes a tuma 
cierto decision y sin bay den detaye desde 
dialuna, tin un persona nobo den EPI den 
leiding. 
E Onderwijscommissie cu a pasa door 
di e proceso aki ta keda duna sosten n’e 
persona aki den persona di Anky Danker, 
kende a tuma e encargo. E mes tabata den 
staf di bestuur di EPB, resortando bao di 
DPS. Esaki ta un cambio cu e minister a 


anuncia den un conferencia di prensa pa 
por tin e berdad riba mesa, pa no crea otro 
tipo di storia. 
A pidi tambe cooperacion di tur docente, 
unit manager, etc. pa duna sosten n’e 
leiding nobo, pa haci e avancenan nece- 
sario. E peticion n’e leiding nobo y e onder- 
wijscommissie, no por bay ‘ten koste’ di e 
studiantenan, cu tin di caba e aña escolar 
n’e miho forma posibel. 
Tur e planeamento mester ta valido pa 
augustus proximo. Esaki ta algo cu toch, 
como transparencia, ta bon p’e minister 
trece dilanti pa evita cu creamento di 
storia cu no ta cuadra cu e berdad. 


D 
ialuna sigur tabata un dia grandi tanto p’e aspirantnan pa 
polis como pa Cuerpo di Polis en general, ya cu despues 
di ocho aña, porfin Scol di Polis a cuminsa cu opleiding pa 
polis, un klas nobo p’e proximo temporada. Altocomisario 
di polis, drs. Raymond Arnhem a comenta cu e dia aki sigur 
ta uno hopi bunita, caminda cu a cuminsa cu un opleiding, 
di cual a warda hopi riba dje. El a indica di ta hopi contento 
y orguyoso y a mustra cu e motivacion y determinacion pa 
cuminsa cu e opleiding ta hopi bon. Ta hopi importante pa 
cuminsa cu e opleiding, no solamente cu e aspirantnan tin 
derecho riba dje, pero tambe conta p’e futuro di e organ- 
isacion. Tin di indica cu entre 5 pa 10 aña, un grupo grandi 
lo baha cu pensioen y lo keda e grupo nobo pa cubri luga di 
esunnan cu lo bay. Y esaki t’e klas nobo. 
Ta importante p’e aspirantnan sigui inverti den nan propio 
desaroyo, nan vak y nan habilidad pa liderazgo. “Nos ta 
conta cu boso,” ta loke altocomisario a indica, agregando 
cu tin tur confiansa den nan. 


Cuerpo Policial di Aruba ta para pa desaroyo, reorganisacion, 
di cual ta bezig cu ne, strategia nobo, pero no ta dificil y cu 
por traha cu ne. Ta pa tres cos, tres meta. Ta pone como 
prioridad e siguridad di e coleganan, e ‘uitrusting’, material, 
vehiculo, como tambe bienestar di cada un colega, cultura, 
ambiente y tin un luga di trabao entre e coleganan, cu sigur 
por pone nan bida na peliger tur dia, pero na pia di trabao 
toch tin un esfera agradabel, cual ta sumamente importante. 
Loke ta mas importante, segun Arnhem ta siguridad, bien- 
estar y ‘zingeven’, esey ta loke ta enfoca riba hende, cual ta 
central den e strategia nobo. Esey ta loke Arnhem ta spera 
di tur e aspirantnan y di e manera cu despues nan por bay 
eherce nan trabao como polis dentro di e organisacion. 
E esencia di liderazgo. ta riba e manera inspirado pa contribui 
n’e esencia, e placer y e desaroyo di e liderazgo. Tur hende 
ta autentico y tin su propio vision, cual Altocomisario ta 
stimula tambe. 


Arnhem a expresa cu loke semper e ta bisa su gruponan y 
ta un citacion di Mohamed Ali cu tin di haber cu nan pres- 
encia. “E presencia di aki ta temporal. Den klas pero tambe 
aki na mundo.” 
“Laga e tempo cu nos tin haci bon uzo di dje. Ta algo suma- 
mente importante,” ta loke cu Arnhem a bisa e aspirantnan 
cu lo cuminsa cu nan opleiding. 


Despues di un espera largo 


Scol di Polis cuminsa 
cu opleiding nobo 


Minister Endy Croes: 


Anky Danker a bira director nobo di EPI 

S 
iman pasa Procurador General Bote ter Stege, a sor- 
prende hopi hende ora cu den un entrevista cu Noti- 
ciaCla, e lo a mustra cu ta dificil pa haya un PG nobo pa bon 
traha na Aruba pa e siguiente periodo. 
Su persona ta despedi na luna di Augustus venidero ya cu 
su contract di tres aña lo vence pero ainda no a haya un 
funcionario cu kier bin ocupa e puesto aki, insinuando cu 
e clima cu tin na Aruba relaciona cu funcionamento di un 
Procurador General, ta uno fastioso. 


Ter Steege a bay asina ley na considera e situacion actual 
como un “toxico” mustrando cu e instituto y e funcion di 
Procurador General, ta wordo ataca constantemente dor di 
politiconan y hasta a menciona pa “cierto” prensa cu lo no 
ta aproba e maneho di e instituto hudicial aki. 


Un observacion cu ta sin sentido ya cu den ningun sistema 
hudicial y democratico, tin figuranan cu no tin mag di wordo 
cuestiona riba loke nan haci, al contrario ta super bon pa 
e instituto di y e propio Procurador General realisa cu nan 
trabou ta wordo vigila y cu nan tambe mester ta corecto den 


nan funcionamento. 


E casonan politico na cual ter Steege lo ta referi na dje ta 
entre otro e caso contra di ex Minister Paul Croes, kende a 
pasa den un proceso di mas di cinco aña, kende a wordo 
deteni den isolacion sin hustificacion y te awe Ministerio 
Publico no a carga responsabilidad pa esaki. 


Den caso di Benny Sevinger mesun cos, caminda un set di 
oficialnan di RST ta baha cu avion di KLM un dialuna atardi 
riba suelo di Aruba y den menos cu 24 ora, e funcionarionan 
aki ta cobando den cas di e ex Minister aki. 


Ta otro famia cu a wordo “gegijzeld” pa cuater aña largo 
caba y caminda awor cu Corte den Prome Instancia a dicta 
contra di e forma di procede di Ministerio Publico, e institu- 
cion aki tin e curashi di bolbe apela e decision di Corte den 
Prome Instancia. 
Cu otro palabra si analisa loke ter Steege a declara, Ministerio 
Publico si por pasa over di reglanan existente, manipula cu 
derecho di ciudadanonan, hasta sospechosonan pero e ta 
kere cu ta candidatonan pa bira Procurador General sin ta 
wordo trata den un clima venenoso. 
Tur Procurador General of tur candidato pa bira PG aki na 
Aruba, lo tin mesun retonan pero ora cu ta papia cu politi- 
camente tin hopi presion riba e institucion di PG, ter Steege 
tin cu acepta cu su departamento tambe a yuda na crea 
un imagen caminda tin e concepto cu Ministerio Publico ta 
politicamente “bezig” den su maneho. 


E forma cu a trata ex mandatarionan cu a wordo deteni, 
caminda a detene algun di nan den luganan publico, mien- 
tras cu pa otronan a haci un “invitacion” pa pasa oficina di 
Landsrecherche pa wordo interoga. 
Na Hulanda e situacion toxico cu Procuradornan General tin 
cu funciona aden, ta mucho mas serio cu loke ta pasando 
aki na Aruba ya cu ningun momento a falta respet pa un of 
otro fiscal y tampoco a trata di agredi of menasa un funcio- 
nario di Ministerio Publico. 


Pa loke ta e “tormenta” na cual e PG a referi na dje cu nan 
ta para constantemente aden, esey ta tur caminda, na tur 
pais democratico caminda tin instancianan cu por y ta cues- 
tiona e forma di procede di e sistema hudicial y aki na Aruba 
e no ta diferente pero si e ta hopi otro compara cu a pasiv- 
idad di antes! 


Cuestiona funcionamento di PG 
ta parti di un bon democracia 


Diamars, 9 Mei 2023 
AWEMainta 
POLITICA 
9 


F 
or di dia 15 di februari ultimo, fraccion di AVP y MAS den 
Parlamento a pidi Minister di Asunto di Grandinan, Ursell 
Arends pa bin duna cuenta di kico ta pasando cu Stichting 
SABA. E peticion aki ta uno cu a con ta cu sosten di frac- 
cion di MAS. Lamentablemente, mescos cu otro peticion cu 
oposicion ta haci, ta ignora pa Gabinete Wever-Croes II. 


Te dia 26 di april ultimo, Minister Arends a manda un carta 
pa fraccion di AVP indicando cu a raiz di un caso sumario 
cu SABA a entama, e no por papia tocante e situacion cu 
ta reinando entre e fundacion cu ta maneha cas di cuido pa 
grandi y gobierno di Aruba. 


Dialuna mainta, parlamentario drs. Mervin Wyatt-Ras a 
forma parti di e conferencia di prensa den cual Partido di 
Pueblo Arubano (AVP) a denuncia e conflicto cu tin actual- 
mente entre Gabinete Wever-Croes II y SABA. E politico ta 
kere firmemente cu , na luga di bay den pleito legal caminda 
abogado liga na gobierno ta sali beneficia, minister mester 
busca alternativa den sector di salubridad pa yega un solu- 
cion cu no ta compromete e salud y bida di nos grandinan. 
Ta asina cu anteriormente SABA tabata ricibi for di Pais 
Aruba un subsidio anual di 32.5 miyon florin. Den presu- 
puesto 2023, cu a inclui un cantidad medida pa asina gobi- 
erno por a gaba cu un surplus, locual gobierno si no a papia 
di dje ta cu a corta entre 3 pa 4 miyon florin for di e suma cu 
ta duna SABA pa aña pa nan por opera. 


SABA a demostra den su añanan di existencia cu e ta suma- 
mente necesario. Tambe a demostra cu den transcurso di 
tempo, e constelacion di cliente a cambia. Awendia nan tin 


problema mas compleho caminda 75% di e clientenan tin 
demencia of un combinacion di cinco pa seis malesa cronico. 
Esaki ta informacion cu Wyatt-Ras a obtene personalmente 
durante un bishita na e facilidad; bishita cu, por cierto, no 
a conta cu gran asistencia for di miembronan di fraccion di 
coalicion. 


“E cambio di situacion entre cliente ta hustamente loke 
a pone SABA amplia su servicio pa inclui loke ta yama 
verpleeghuiszorg cu ta consisti di dokter ademas di otro 
profesional di cuido. Asina SABA no a bira mas djis un cas 
di cuido caminda e grandinan por biba, pero un centro di 
cuido pa nan condicion medico. E cuido a transforma den 
verpleging,” Wyatt-Ras a indica “y esey no ta algo cu SABA 
a inventa, pero cu ta e necesidad real di nos comunidad”. 
Otro informacion cu a bin dilanti ta cu e cantidad di persona 
cu condicion di demencia a subi den ultimo aña cu un 
promedio di 34% y esey ta nifica cu hustamente no por tin 
menos placa pa haci e trabou. Costo di bida a subi, cuminda 
a subi, awa, coriente, gas, personal, tur gasto a subi. Cu ki 
curason bo ta corta den SABA? Ta loke e parlamentario di 
AVP ta puntra. Mientras tanto e lista di spera na SABA y otro 
centro di cuido di grandi ta creciendo y lo crece ainda mas 
cu e recorte aki den nan presupuesto. 


Tampoco ta descarta cu esaki ta djis un strategia politico cu 
cual MEP kier caba cu RAIZ caminda e minister di salud a pone 
SABA den man di Arends bou capa di asunto di grandi hunto 
cu e carteranan di ambiente y transporte. Practicamente e 
minister su man ta mara paso e no tin nada di bisa ni den 
salud publico, ni tampoco den asunto social. Ta similar na 
loke a sosode cu clientenan di Respaldo. “E gobierno aki 
ta bin cu pretpaketten pa minister cu nan por traha paso 
mester di otro minister,” asina Wyatt-Ras a expresa. 
E parlamentario ta wak espacio pa spaar den presupuesto y 
toch cubri tur necesidad. Un di nan ta den e manera con ta 
cumpra remedi, pa consolida esaki obteniendo un miho prijs, 
den e maneho di tratamento medico den exterior caminda 
ta haci gasto innecesario. 
Wyatt-Ras ta spera cu pronto lo yama e reunion publico riba 
e topico aki y cu lo haya oido di otro miembronan di parla- 
mento pa cu esaki, specialmente for di esunnan di coalicion. 
“Cuestiona nan gobierno y no djis reacciona riba loke oposi- 
cion ta haci,” asina e parlamentario a conclui bisando. 


Parlamentario drs. Mervin Wyatt-Ras: 


Nos grandinan mester keda haya 
e cuido cu nan mester y merece 

C 
onflicto entre Gabinete Wever Croes y SABA ta trece e cuido 
di nos grandinan na peliger. Esey ta e denuncia cu e parla- 
mentario y lider di fraccion di AVP, mr. Mike Eman a haci dialuna 
mainta. Hunto cu colega drs. Mervin Wyatt-Ras a ofrece un con- 
ferencia di prensa for di Cas di Partido caminda ta condena ro- 
tundamente e decision di e gobierno actual di kita e subsidio cu 
fundacion SABA tin mester pa brinda e necesidad basico di cuido 
for di specialista medico. E ponencia aki di Gabinete Wever-Croes 
II ta afecta severamente e cuido di nos grandinan. 


Eman a comparti contenido di e carta cu Minister di Asunto 
di Grandinan, Ursell Arends a manda pa e fundacion bek na 
september 2022 y ta indica cu ta existi for di basta luna caba un 
conflicto grave entre gobierno y SABA; un impasse cu manera 
Eman a cita e carta di SABA pa Minister Arends por causa un 
calamidad pa nos grandinan pa motibo cu Gabinete Wever Croes 
no kier duna SABA su subsidio completo. 


Despues di a constata, basta tempo atras, e necesidad grandi 
pa amplia e cuido di hende grandi, SABA a introduci e servicio 
di specialista (verpleeghuiszorg) pa mehora e maneho di salud 
den su facilidadnan, adicional na esun existente di enfermeria 
(verpleging). Sinembargo, awo Gabinete Wever-Croes II a dicidi 
cu no ta di acuerdo cu ta duna verpleeghuiszorg y a corta for di e 
presupuesto di SABA, un suma di 3 pa 4 miyon florin. 


Asina Minister Arends a informa e fundacion den un carta cu fecha 
di 1 di november y na un tono cu Eman ta considera inaceptabel y 
hasta brutal. E parlamentario di oposicion a lesa un fragmento di 
e carta pa ilustra esaki caminda Minister Arends ta bisa SABA: “E 
introduccion di e maneho y vision nobo di SABA no ta basa riba 
palabracion haci cu Gabinee Wever-Croes II y tampoco ta conta 
cu aprobacion. Minister Arends ta envatisa cu “Gobierno no tin 
ningun obligacion pa subsidia SABA tampoco e fundacion nobo 
cu yama CMCC.” 


Gobierno ta argumenta cu esaki tabata un decision unilateral di 
SABA ya cu den nan dossier ta wak cu ningun gobierno a aproba 
esaki, algo cu partido AVP ta nenga esaki categoricamente y cu 
prueba den man lesando un carta di aña 2012 caminda Minister 
Richard Visser enfaticamente ta sostene SABA y felicita nan cu e 
iniciativa. Mas aleu, e minister di AVP e tempo ey Minister Visser 
a expresa di ta brinda su confiansa pleno y ta compromete e 
sosten financiero di AZV pa cu esaki. E maneho aki tambe a wordo 
continua dor di Minister Schwengle cu tambe a mira e impor- 
tancia di e servicio medico na SABA banda di e cuido regular. 


Kier men, no solamente cu gobierno na 2012 caba tabata na 
altura di e plan di SABA pa amplia su servicio, pero tambe a 
ricibi diferente rapport den cual SABA a establece e necesidad di 
specialista medico como parti di nan funcion. 


Eman ta kere cu e carta Di Minister Arends pa SABA ta un indi- 
cacion di locual Aruba ta bibando na e momentonan, esta di e 
negligencia di sosten, servicio, cuido y garantia di mas basico 
cu un gobierno tin cu duna su conciudadano. Eman: “Nos ta 
mir’e sosodiendo cu e poder di compra, recorte den fondo di 
seguro medico, CBS ta mustra cu e salario minimo no ta alcansa 
e bestaansminimum pa por biba un bida husto, hasta esnan di 
un entrda di menos di 3500 nan placa no ta yega. Gobierno ta 
corta su responsabilidad pa garantisa un existencia minimo pa 
nos ciudadanonan.” Mientras cu di un banda ta gaba di a duna e 
5% bek cu a corta for di cuido medico general, di otro banda ta 
ranca 3 pa 4 miyon florin for di SABA. 


E lider di AVP a splica cu SABA a contesta Minister Arends expre- 
sando, entre otro, e echo cu nan no por haya un reunion cu ne y 
cu ta for di hopi aña a introduci verpleeghuiszorg den servicio di 
SABA pa cubri e necesidad di cuido intensivo y e retonan medico 
cu clientenan di SABA tin. Tambe SABA ta alerta Minister Arends 
riba e risico cu Gabinete Wever-Croes II ta crea di ocasiona un 
calamidad den e facilidadnan di SABA cu por resulta den perdida 
di bida. SABA a bisa Minister Arends: “SABA no ta pretende di 
ta un hospital, pero pa hopi aña ta brinda asistencia pa retonan 
complica di pashent.” 


Por ultimo Parlamentario Mike Eman a indica cu tin mas di 
200 persona di edad avansa cu ta cliente di SABA y cu esaki ta 
hendenan cu a traha, a dedica y a sacrifica pa e pais aki y awe 
merece un trato husto. Sinembargo, nan ta core peliger pa motibo 
di decision di Gabinete Wever-Croes II y Minister Ursell Arends. 


Lider di Fraccion di AVP, mr. Mike Eman: 


Gabinete Wever-Croes II no kier pa 
grandinan den SABA haya cuido medico 

D 
iasabra anochi rond di 9’or Brandweer a 
sali pa un di a tantisimo candelanan rond 
di Aruba. E biaha aki habitantenan ariba e 
parti panort di WVB a yama Brandweer, pa un 
candela di mondi na rand di e caminda. Esa- 
ki tawata e mas pabou di e rotonde nobo di 
Tanki Leendert cu ta bay pa Ponton. 


Eynan un candela di yerba toch basta grandi 
a cuminsa stroba y molestia e trafico pasando 
e momento ey. 
Esaki por a causa un desgracia tambe, si un 
automobilista haci un maniobra duro. Un 
candela grandi cu den algun minuut bomb- 
eronan a sa di domina. 


Polis a duna asistencia un rato tirando bista 
ariba e autonan pasando, na prome instante 
a pensa pa cera rotonde di Tanki Leendert 
pero esaki no tawata necesario mas debi cu 
e candela a wordo domina rapidamente. 


Candela na rand di caminda a causa bastante molester 

D 
iasabra 13 di mei e artistanan local Merveline y Mike Geerman ta or- 
ganisa un workshop di copi, scoter y tegels cu cual material por traha 
un flor decorativo. E workshop aki ta wordo organisa en conexion cu Dia 
di Mama y lo tuma luga den e Hardin di Shoco na Savaneta 91 (hardin di 
Indira Skincare). 


E flor ta simbolisa e habilidad di e mama pa por crece den e rol aki. Cu 
amor, awa y nutricion y sin lubida e solo y luna, manera un flor, un hende 
muhe ta desaroya su mes den un di e rolnan mas bunita den su bida. A 
scoge pa traha e flor aki cu tegels pero tambe pida copi y scoter. 


Copi y scoter ta piesanan cu ta wordo uza pa bebe te of koffie, y e momen- 
tonan aki ta representa un momento di relahacion. Esey tambe ta kico e 
meta di e workshop creativo aki ta, pa e participantenan por relaha na un 
manera sano. 


Specialmente pa Dia di Mama nos ta ofrece un High Tea hunto cu e work- 
shop creativo. Esaki ta consisti di te (cayente/friu), koffie y diferente 
hapjes. 


Orario di e workshop ta 18:00-20:30. Pa por registra por tuma contacto 
cu e team organisatorio via 5934821 of 5667488. Prijs ta AWG 100 y ta 
inclui material, workshop y high tea. 


Pa mas informacion tocante e actividad creativo di e artistanan local, por 
lesa mas riba e facebook pagina “Pariba di Brug”. 


En conexion cu Dia di 
Mama tin un Workshop 
di copi, scoter y tegels 


Acompaña cu High Tea den hardin 


WILLEMSTAD- Diadomingo 7 di mei 2023 alrededor di 
17.05’or di atardi, Central di Polis a ricibi informacion di 
un posibel caso di hogamento cu a tuma luga na Playa di 
un hotel den area di Piscadera. 


For di investigacion preliminar a sali na cla cu un homber 
turista den un grupo di famia a bay landa y na dado 
momento a perde e persona aki for di bista. Despues di un 


buskeda a localisa e homber turista den fondo di lama. A 
trece e victima canto y ambulance cu tabata presente na 
e sitio a encarga su mes cu e reanimacion. 


A transporta e victima den un situacion critico pa Sala 
di Emergencia di CMC na unda despues el a keda interna 
den unidad di Cuido Intensivo. Mas laat den anochi a ricibi 
informacion cu e homber victima a fayece. Debi cu fami- 
anan mester wordo pone na altura, te na momentonan aki 
no por duna identidad di e victima. 


Caso di hogamento 


CORSOU 

B 
ucuti & Tara Beach Resort, Aruba a wordo nombra como 
Mihor pa Romance 2023 door di BRIDES den nan lista di 
Best Caribbean Honeymoon Resorts. 


BRIDES, e publicacion mas significativo riba e topico di casa- 
mento y luna di miel, ta un fuente di 
informacion importante y detaya pa un di e momentonan 
mas memorabel di un pareha su bida. BRIDES ta celebra, 
empodera y guia tur pareha durante nan trayecto di planea- 
mento di casamento, cu conseho experto y inspiracion inter- 
minable - for di e momento di proposicion te na e luna di 
miel y mas aya. 
Den nombra Bucuti & Tara como e Best for Romance na 
2023, e ekipo di BRIDES a bisa, “Nos a scoge Bucuti & Tara 
Beach Resort pa motibo di nan enfasis excepcional den crea 
un ambiente romantico y exclusivo pa adultonan, como 
tambe pa traha experiencianan romantico cu huespednan 
por reserva di antemano.” 


E revista di casamento y luna di miel online y impreso ta 
comparti cu su lesadonan y seguidornan cu nan tambe a 
selecciona Bucuti & Tara pa su localisacion na Eagle Beach, 
cual ta un di e “Dream Beaches of the World”. BRIDES ta 
comparti cu esnan cu ta planeando nan luna di miel, cu 
Bucuti & Tara ta briya pa ta solamente pa adulto, cu expe- 
riencianan romantico personalisa pa parehanan riba luna di 
miel, suite y penthouse cu ta brinda un ambiente romantico 
y inolvidabel, y ademas, tambe cu desayuno inclui. 


Un experiencia traha pa parehanan 
Bucuti & Tara ta un paraiso pa luna di miel. Actualmente pa di 
shete aña e resort a gana e titulo di No. 1 Hotel pa Romance 
den Caribe y a wordo nombra entre Top 5 di Mundo segun 
TripAdvisor. Bucuti & Tara ta feliz pa yuda cada pareha crea 
nan historia, memoria precioso, y hasta un tradicion anual 
nobo. Cada pareha ta haya nan propio romance conciërge 
cu lo yuda nan scoge actividadnan cu ta pas pa nan. Cada 
aspecto di e experiencia di luho relahante di e resort ta 
enfoca riba e duo. For di actividadnan di wellness person- 
alisa dirigi door di e miho instructornan di Aruba, loungers 
di solo lew for di otro parehanan pa extra privacidad y trank- 
ilidad, pelicula riba beach y bou di strea, excursionnan di 
naturalesa, cena romantico den un cabana priva, y hasta 
actividadnan di boluntario di e resort su esfuersonan di 
sostenibilidad. Tur esaki hunto a haci cu Bucuti & Tara a 
reconoci hopi biaha internacionalmente pa perfecciona e 
experiencia di luna di miel, tanto cu mas di 65% ta bolbe. 


Radiando amor durante Dia Mundial di Amor 
Mientras mundo tawata prepara pa e celebra Dia Mundial di 
Amor, e alabansa di BRIDES ta celebra e mesun experiencia 
amoroso cu ta wordo experiencia na Bucuti & Tara. Cu un 
ethos di un humanidad, un planeta, e prome hotel certifica 
Carbon Neutral na Caribe ta yama tur pareha bon bini. 


BRIDES ta nombra Bucuti & Tara Beach 
Resort como “Mihor pa Romance” 2023 

K 
ico mas doloroso mester sosode, pa castiga e pedosex- 
ual cu un castigo minimo di 20 aña di prizon of mand’e 
calaboso pa resto di su bida, ta bira tempo pa termina e 
tendencia di corupcion ALARMANTE di sentencianan desca- 
beya cu Huesnan ta tuma na fabor di e pedosexual. 


Lagrima di un Tata y un Mama no tin balor mas dilanti un Hues, 
pasobra e Hues a mata morto, morto nan ultimo speransa, 
cu tawata un castigo hopi pisa pa e pedosexual, pasobra 
e homber sa masha bon y ta consciente di su maldad, cu 
ta un criatura inocente y indefenso E a abusa sexualmente 
di dje. No ta prome biaha cu Huesnan sin consenshi y sin 
curason no a respeta e 15 aña di prizon Maximo cu nos 
Prome Minister Evelyn Wever Croes a pidi den Parlamento 
pa castiga un pedosexual. 
Pa kende Aruba a vota?? Pa un Hues bin trapa ariba derecho 
di e Arubiano, ta kende ta manda aki na Aruba?? un Hues 
of e 21 Parlamentarionan cu pueblo a vota pa nan. Ta 
Parlamento ta cambia LEY y un Hues mester sa di cumpli 
cun’e. 


Parlamentarionan t’ey pa defende nos, y percura pa un Hues 
no manipula cu su sentencianan. Ta p’esey Aruba a vota pa 
e 21 Parlamentarionan, pa sali na defensa di esnan cu a vota 
pa nan. Aruba ta sclama na Dios tata, pa caba cu e inhus- 
ticia cu tin den nos Husticia corupto cu tin na Aruba, mester 
por caba cu e tendencia di corupcion di Huesnan inhumano 
cu Aruba tin y tuma medida contra nan. Si bo no ta sirbi bay 
bo cas. Ta kende por husga un hues si su sentencia ta mali- 
simo?? Con Bo por persigui y castiga un Hues si bo no ta di 
acuerdo cu su sentencia?? Ta ki dia Bo a tende cu nan a cera 
un Hues?? Ta kende lo bay condena un Hues?? 


Ta roulette Huesnan ta hunga den hoger Beroep y Casatie 
cu Abogadonan,pa nan por gana mas placa, eynan ta Money 
talks y Bullshit walks. Si bo mester bay hoge beroep of 
casatie, cacho no ta come cacho. Si nos mester dresa Aruba 
nos mester cuminsa cu e Huesnan cu tendencia corupto cu 
ta mal uza Ley na nan antoho, y sin cu ningun hende por 
haci nan algo. E castigo di mas pisa ta e criatura ta keda 
cu ne, resto di su bida e ta keda traumatisa y ta keda corda 
locual e pedosexual a haci cun’e. Mi tin 80 aña y te ainda mi 
ta traumatisa pa locual cu a pasa cu mi ora mi tawatin 6 aña. 


Mi trauma ta e sentencianan di Hues cu mi ta lesa den 
corant ta e causante di tur e malesanan cu mi tin, cuminsa 
cu Depresion, Sucu ,Curason, Presion Halto, hasta Covid 
19 por poco a mata mi, y a hiba mi Santana. E castigo 
mas pisa ta keda pa e criaturanan inocente. E Hues burdugu 
ey sa masha bon cu E a duna un sentencia hopi malo. Den 
Parlamento di Aruba mester por tin un persona cu hopi 
cohon pa lanta para y defende nos criatura- nan inocente, 
pa caba cu e fiesta di Pedosexualnan cu kier sacia nan sed 
sexual satanico y vulgar ariba criaturanan inocente. 


Si no por duna 20 aña di prizon minimo, haci e 15 aña di 
prizon maximo cu nos Prome Minister Evelyn Wever Croes a 
pidi, pa 15 aña minimo di prizon pa pedosexualnan, y manda 
nan calaboso pa resto di nan bida, y asina otro pedosexu- 
alnan por siña di nan. E proteccion di grupitonan cu no tin 
ningun consenshi y conocemento, di e dolor cu un victima 
ta pasa aden, ta placa benta afo na salario y tempo perdi. 
Simplemente nos mester implementa un castigo minimo, pa 
abuso sexual di menornan termina aki na ARUBA. 


No ta tur homber ta mescos, pero ta un homber ta penetra 
un criatura inocente. Un hende muhe no por penetra un 
menor di edad, ta un homber ta haci esey. E homber cu haci 
esey mester wordo castiga cu un castigo minimo severo di 
20 aña di Prizon of mas. TA BASTA. Ta bira tempo pa stop E 
Huesnan cu tendencia di corupcion den Husticia cu a para 
bira defensornan di Pedosexual, asina Aruba por haya un 
alivio y confiansa bek den nos Huesnan y den HUSTICIA na 
Aruba atrobe. Aruba kier biba den tur paz y trankilidad cu 
nos Huesnan y Husticia. 


Pero ta trabou di Staten (Nos 21 Parlamentarionan) mester 
cambia ley pa Huesnan por traha optimal na beneficio di e 
Pueblo di Aruba y nos criaturanan inocente. Cu un sentencia 
maximo di prizon, E Hues ta hunga yoyo cun’E, y ta duna un 
sentencia na su antoho, pero cu un sentencia di minimo di 
prizon, E Hues mester cumpli cun’e. pa pueblo di Aruba su 
trankilidad. 


Hiacintha Thijsen Trimon 


Abuso sexual di menornan 
ta hopi hopi alarmante 

D 
iasabra atardi den un ceremonia special a desvela e bus- 
to di Tino Ruiz den feliz memoria. Den presencia di Min- 
ister di Husticia y Asuntonan Social Sr. Rocco Tjon y tambe 
altocomisario di Polis Sr. Ramon Arnhem, coleganan, famia y 
mayornan di Tino di Ruiz a tuma un momento pa recorda un 
Heroe Nacional. E fecha 6 di mei ta e fecha natal di Tino Ruiz 
y pa es motibo aki tambe a haci e oportunidad pa desvela e 
busto na su nomber. 


Tabata riba e fecha di 3 juli 2017, cumpliendo cu su deber 
como un agente policial di sirbi su comunidad Tino Ruiz ta 
perde su bida tragicamente. E incidente aki a shock comu- 
nidad pero tambe nos organisacion policial cu su perdida. 


Pero su esfuerso no a bay envano. A crea un busto na su 
nomber, na su imagen, na su carácter manera semper e mes 
tabata. Un persona ehemplar un polis ehemplar cu semper 
e tabata tey pa sirbi su pais dignamente. 


“Tino lo ta semper hunto cu nos, rond di nos y band’i nos, 
pero mas importante den nos curason. Nos no por wak e, 
pero mi ta convenci cu for di shelo e ta wak nos cu un sonrisa 
riba su cara. 
Nunca lubide pero laga e busto aki refleha e profesion cu 


nos tin pero tambe locual cu Tino a siña nos. E respet, e 
humildad, e curashi y e balentia.” Tabata palabranan di alto- 
comisario di polis Sr. Ramon Arnhem durante su discurso. 


E busto cu ta hiba e nomber di Tino Ruiz ta ubica na e depar- 
tamento di Motor Unit cu ta ex Warda di Polis Noord. Un 
sitio bunita cu a wordo traha pa un hoben cu abpaga e prijs 
maximo dor di eherce su trabou. 


E busto di Tino Ruiz ta un simbolo di respet, determinacion, 
humildad, curashi y balentia. Un simbolo pa sigui stimula y 
cultiva e sanger blauw den Cuerpo Policial Aruba. 


D 
en Haag – Minister Plenipotenciario 
mr. Ady Thijsen a reuni cu un grupo di 
entrepreneur di origen Surnameño na Den 
Haag. Esaki tabata un iniciativa di Dow- 
latram Ramlal y a tuma luga na oficina di 
Prasraam Mohanlall, CEO di Sunda-groep. 
Tambe presente tabata sr. Rambharose, 
dokter di cas y experto medico; Prakaash 
Rostam, Senior consultant MKB y funda- 
dor di IDBiz; R. Dwenarain, comerciante 
den real estate y Anand Sharma, comer- 


ciante den producto tropical. 
Meta di e reunion ta pa conoce otro, orien- 
tacion riba posibilidad comercial entre 
Aruba y Surnam y un rol cu e comerciante 
Surnameño na Hulanda por hunga den 
esey. Surnam ta un pais cu ta conoci pa 
su produccion di aros, pero tambe por 
produci hopi otro berdura y fruta. 
Riba e tereno aki segun minister Thijsen 
mester busca manera pa coopera. 


Un punto di atencion cu a bin dilanti 
durante di e combersacion ta e parti logis- 
tico entre Surnam y Aruba, principal- 
mente maritimo. Si esaki por keda resolvi 
por pensa na exportacion di productonan 
manera aros, papaya y sucu via Aruba. 
Despues di e proceso necesario esaki 
por keda exporta como “made in Aruba” 
pa e mercado di Caribe, Norte America y 


Europa. Minister Thijsen a subraya cu un 
proceso asina lo mester cana man den 
man cu comerciante Arubiano pa crea un 
win-win pa Aruba y Surnam. 
Na mesun momento a papia tambe di 
crea facilidadnan pa e sector di agricul- 
tura na Aruba. Pa brinda en tecnologia y 
mashin necesario lo mester busca esaki 
na Hulanda, Colombia of India. 


Minister Thijsen na final a gradici sr. 
Mohanlall di Sunda-groep y e grupo di 
entrepreneurnan pa yuda na pensa riba 
posibilidadnan economico cu ta na biene- 
star di Aruba y Surnam. E ta convenci den 
e potencial di e ideanan y plannan aki y cu 
mester sigi traha na haci hopi di e ideanan 
aki realidad. 


Potret cortesia di Arubahuis 


A desvela e busto ariba su fecha natal 


Plaza Tino Ruiz un Realidad 


Minister Thijsen a reuni cu entrepreneur riba cooperacion Aruba y Surnam 

F 
in di siman tawata tin e sesionnan di ano- 
chi informativo tocante e malesanan di cor- 
al cu ta menasando nos awa teritorial y nos 
ecosistema marino. Directie Natuur en Milieu 
(DNM) conhuntamente cu Fundacion Parke 
Nacional Aruba (FPNA) a presenta dos ano- 
chi, uno na MFA Paradera y e otro na MFA Sa- 
vaneta. Tur dos e anochi tawata presente un 
grupo grandi di interesado den e topico aki. 


Despues di e anochinan aki, a presenta tambe 
e oportunidad pa sigui cu workshopnan mas 
intensivo, e prome tawata riba diadomingo 
mainta na MFA Paradera. Nos kier invita inte- 
resadonan pa e ultimo sesion di awe, pa 
asina forma aliansa cu diversnan pa monitor 
e areanan cu tin potencial cu e malesa ta 
presente. 


Awe nochi lo tin un anochi di workshop na 
Universidad di Aruba di 6:30’or pa 8’ or di 
anochi. Nos ta desea di conecta cu e partici- 
pantenan y asina haci esfuerso hunto pa logra 
mas. Nos ta haci un yamada na tur negoshi di 
dive, tour operator, grupo di snorkel of cu ta 
eherce actividadnan di/ of riba/ bou lama pa 
asisti pa nos yega na solucionnan pa contene 
e posibel yegada di e malesa. 


Cu e asistencia di sabuyadonan y ampliando 
nan conocemento di e malesanan di coral, 
ta yuda monitor e estado di e coralnan rond 
di Aruba specialmente den e areanan cu ta 
bishita pa gruponan di sambuyado bishitante 
y local. Adicionalmente, cu e informacion 
colecta durante e termino di monitor, e grupo 
aki ta yuda traha e mapa cu posibel localidad 
di presencia di e malesa. Cu e mapa aki lo por 
determina kico lo mester haci pa investigacion 
cientifico y conservacion di e areanan marino. 


Awe ta e ultimo oportunidad pa asisti na e 
workshop. Pa cu e workshop aki, nos ta pidi 
pa registra asina nos ta miho ekipa pa duna e 
workshop. Manda un e-mail na marinepark@ 
arubanationalpark.org 


Bon reaccion pa e anochinan di 
informacion: Malesanan di Coral 

D 
iasabra atardi, a bini hunto pa inaugura e plaza, cu 
yama Plaza Tino Ruiz y a rindi honor na Agente Policial 
Tino Ruiz den feliz memoria y su famia. Tino tawata un po- 
lis ehemplar, dedica na su trabou, bo por bisa te hasta cu e 
tawata biba pa su trabou. No obstante, cu kende bo papia 
den Cuerpo Policial, di su coleganan riba pia di trabou te cu 
alto mando, tur lo confirma esaki. Nan lo bisa bo tambe cu 
Tino semper tawata servicial y ta haci su trabou cu empatia. 


Agentenan Policial ta mas cu un persona den uniform. Nan 
ta tata, mama, ruman, yiu. Pues ta tur dia un tata, mama, 
ruman of yiu di un di nos ta pone nan bida na peliger y haci 
sacrificionan grandi pa sirbi y protege nos comunidad. 
E uniform cu cada Agente Policial ta bisti, ta trece un peso 
enorme cune, y hopi bes nos no ta realisa e impacto grandi 
cu e trabou aki tin riba e Agentenan Policial y riba nan famia. 


Cada bes cu un sirena zona of un noticia sali, e telefon di e 
agente policial ta zona. Y no ta Centrale Post ta yama, pero 
ta un ser keri di e Agente Policial ta yame pa ta sigur cu e ta 
bon y nada a pasa cune. 


Famia di e Agentanan Policial como tambe e Agentenan 
Policial ta consciente di e retonan y peligernan, pero asina 
mes nan a scoge pa haci e trabou noble aki. E peligernan ta 
scondi den cada skina. P’esey pa por eherce e trabou aki e 
ta rekeri profesionalismo, pasenshi, dedicacion y pasion. E 
ta un yamada! 
E yamada aki ta bin cu su prijs. Manera mi a indica caba e 
sacrificionan ta grandi. 


Cada biaha cu nos Agentenan Policial subi warda, nan y nan 
famianan, tin un deseo. Esey ta pa nan regresa cas bek sano 
y salvo. Asina mes, na 2017, apesar cu nos ta consciente 
di e peligernan, nos a wordo confronta cu e hecho cu Tino, 
Tino su famia, y su coleganan a paga e prijs maximo, Tino no 
a regresa su cas despues di su warda. 


A menciona cu pa por eherce e trabou aki e ta rekeri di 
profesionalismo, pasenshi dedicacion y pasion. Pero tambe 
hermandad. 


Pues, e famia aki, cu yama Cuerpo Policial, a demostra caba 
con nan a surpasa retonan cu tawata mustra imposibel. 
Cuerpo Policial a sigui brinda servicio despues di e perdida 
di nan colega stima cu e mesun dedicacion di semper, y esaki 
tawata posibel door di e hermandad cu ta reina. 


Y p’esey e ta nos deseo cu e plaza aki, no solamente por 


percura pa Cuerpo Policial haya e balor cu nan merece den 
nos comunidad completo, pero tambe, pa cada ciudadano 
wordo recorda cu e trabou di Cuerpo Policial no ta uno facil 
y cu nan tambe ta tata, mama, ruman y yiu. 


Mas aun, pa e memoria di colega Tino Ruiz por fungi tambe, 
pues e plaza aki, como e simbolo pa sigui cultiva e hermandad 
den Cuerpo Policial. 


Minister Rocco Tjon: 


Plaza Tino Ruiz un realidad 

R 
iba 5 di mei ultimo e directora di Biblioteca Nacional di 
Aruba a ricibi di Rudy Lampe un ehemplar di un compi- 
lacion di texto “Na ocasion di 20 aniversario di Red Demo- 
cratico 2003-2023”. 
Dia 30 di mei 2003 partido Red Democratico (ReD) a keda 
funda na Aruba. Ke men cu dia 30 di mei 2023 e partido aki 
ta cumpli 20 aña di existencia. ReD a drenta parlamento na 
dos ocasion, di 2005 pa 2009 y di 2017 pa 2021. ReD a 
asumi responsabilidad den gobernacion di Aruba di 2017 te 
2021. 
Na ocasion di su 20 aniversario ta presenta e compilacion 
aki di comunicado di prensa di Partido ReD. E meta ta pa 
sirbi esnan cu ta haci investigacion tocante historia politico 
di Aruba. E por ta investigadonan di universidadnan, tanto 
local como internacional, studiantenan cu ta trahando nan 
tesis of simplemente esnan cu ta hacie pa hobby. 


‘Back to the roots’ ta e idea tras di e compilacion aki, p’esey 
nos a inclui solamente comunicadonan di e prome añanan 
di existencia di ReD. Ta cuminsa cu un lista di tur loke a keda 
publica den prensa di 2003 te cu 2005 ora ReD a drenta 
parlamento. Nos ta gradici Carla Paris pa e trabao minu- 


cioso di e lista aki. Despues un seleccion di e prome comu- 
nicadonan di prensa di e partido ReD cu e ultimo tocante e 
rol di prensa na Aruba, ya cu pa tin cambio no ta depende 
solamente di partidonan politico sino tambe di tin un prensa 
berdaderamente independiente. Pa finalisa ta inclui un 
copia di e statuten di Red Democratico, manera publica den 
Landscourant. 


Rudy Lampe cu un ehemplar pa directora di Biblioteca Nacional 
“Na ocasion di 20 aniversario di Red Democratico 2003-2023” 


D 
en e workshop aki lo nos ex- 
plora trahando cu klei, siñan- 
do e forma nan basico o manu- 
al modelando uzando  herment 
nan di trabou y tambe uzando 
obheto nan di cada dia, como 
molde pa forma nos ceramica. E 
obhetivo di e workshop aki ta pa 
evoluciona e posibilidad nan ex- 
presivo di ceramica pa cera asi- 
na escultura nan chikito, tayo, 
copi y otro obheto nan cu nos 
man. Nos lo siña tambe pa dec- 
ora y dibuja riba klei creando 
diferente posibilidad nan graf- 
ico. E sesion nan aki lo wordo 
acompaña pa referencia nan vi- 
sual cu relacion na pintura nan 
contemporaneo y diferente tec- 
nica nan di ceramica. 


Ateliers ‘89 tin e placer di anuncia su workshop nobo di Ceramica 


Bo ta mas cu invita pa participa na e workshop aki di Ceramica dirigi pa Samuel Sarmiento 

M 
anera ta custumber Minister di Turismo y 
Salud Publico sr. Dangui Oduber ta recapitu- 
la riba tur trabounan mas importante di e siman 
anterior. Siman pasa tabata un otro siman pro- 
ductivo pa Ministerio di Turismo y Salud Publico. 


Diaranson a tuma luga e firmamento di e MOU 
entre gobierno di Aruba, APA y ATA na Hyatt 
Place. E MOU aki ta bay haci posibel pa cuminsa 
sondea e posibilidadnan pa e ex edificio di DOW 
bira e oficina principal di APA y tambe un Visitor 
Inspiration Center (VIC) di ATA. 
Segun Minister Oduber e VIC lo bira un centro 
hopi moderno y un atraccion unico den Caribe. 
Lo ta bay haci uzo di innovacion y ultimo tecno- 
logia den e proyecto aki. E ta un bunita proyecto 
cu ta bay percura pa mehora e producto Aruba y 
trece un spin off economico den e area di playa. E 
intencion ta pa e proyecto aki cuminsa e aña aki 
ainda. 


Diahuebs tabata tin bishita di e director di opera- 
tion di Shiphol na Aruba kende a keda compaña pa 
e CEO di AAA sr. Joost Meijs. Den e encuentro aki 
Minister Oduber a discuti riba diferente temanan 
cu tin den comun. Tambe a combersa riba e aña 
excepcional cu AAA tabata tin na 2022. 
E tabata un aña record caminda por a mira un 
cresemento substancial di e entradanan cu AAA a 
ricibi. Gobierno tambe ta sumamente satisfecho 
cu e resultado di AAA. Gobierno tambe a ricibi 
su entradanan a base di e dividendonan di AAA 
asina e mandatario a trece dilanti. 


Diabierna a tuma luga e entrega di e certifica- 
donan na e muchanan y hobennan cu a participa 
na e programa di JUMP18. Esaki ta un programa 
cu ta dirigi pa mucha y hobennan te cu edad di 
18 aña. 
E programa aki ta pa yuda e muchanan y hobennan 
pa cambia y adapta nan estilo di bida pa asina 
nan por tin un bida mas saludabel. Pa nan come 
mas saludabel y pa nan participa activamente na 
actividadnan deportivo. 


Minister Oduber semper a apoya y a sostene e 
proyecto di JUMP18. E ta un proyecto cu ta pas 
cu e maneho di prevencion di gobierno. 


Minister Dangui Oduber: 


Un otro siman productivo tras di lomba 

D 
iasabra anochi un biaha mas a keda demostra e 
forsa y union cu Britannia tin como ekipo. Du- 
rante un wega hopi intenso Britannia a sa di piki su 
3 puntonan y asina subi na prome luga den e stand- 
ing pa cu e campeonato di Caya 6 liga honor oro. 


Prome score di wega ta wordo anota na minuut 16’ 
door di e hungado Trevor Farro cu ta hiba Estrella 
ariba. 


Britannia no ta keda atras. Na minuut 27’ Ethan 
Tromp ta asisti Stiven Rua cual ta bay laga 3 defensa 
di Estrella y cu un solo toke ta vence e portero y 
empata e wega. 


Na minuut 48’ Trevor Farro hungador di Estrella ta 
anota otro gol y bolbe hiba Estrella dilanti den e 
wega aki. 


Na minuut 56’ Fernando Rasmijn ta score otro gol 
pa ekipo di Estrella asinaki dominando e wega cu 
un score di 3 - 1. 


Britannia no ta keda atras. Na minuut 57’ Stiven Rua 
ta asisti Pieter Susebeek for di distancia di mita veld 
cual Pieter ta domina e bala cu su pecho, momento 
cu e portero di Estrella ta sali riba e hungado pero 
Pieter ta chip e bala y di forma aki score e di dos gol 
pa Britannia. 


Na minuut 72’ Joel Geerman ta lora e bala den area 
penal caminda Stiven Rua ta anticipa e portero di 
Estrella y di forma aki bolbe empata e wega. 


Na minuut 90+1’ ‘Coco’ ta asisti cu un pase den 
profundidad pa Miguel Vielma cual ta manda e bala 
den gol y asina ki score e gol victorioso pa ekipo di 
Britannia. 


Wega ta finalisa cu 4 carchi geel y 1 carchi cora pa 
ekipo di Britannia y e score a caba na 4 - 3 pa ekipo 
di Britannia. Siguiente wega lo tuma luga Diabierna 
12 di Mei caminda cu 8or di anochi e pumanan di 
Piedra Plat ta enfrenta e abehanan di Dakota na 
Compleho Deportivo Frans Figaroa. 


Finalmente team di Britannia kier gradici esnan cu 
ta haci esaki posibel pa medio di un sponsorship. 
Tambe danki na esnan cu ta aporta den forma di 
donacion. 


Britannia ta sigui mas fuerte cu nunca! 

Fortaleza Pa Famia 


NO ta boluntad di Dios, pa un famia ta dividi, no ta boluntad di Dios, pa hende kibra otro siendo cu mesun sanger ta core 
den nan curpa, Dios ta stima nos y Dios kier pa nos tur stima otro, pasobra esun cu no ta stima su prohimo no ta stima 
Dios. 
E enemigo ta haci tur locual ta posibel pa trece mas division, pasobra un famia dividi ta for di control den tur cos, tanto 
den palabra como den hecho, pasobra e paz cu mester t’ey, a bandona e hogar (Juan 10:10). 


P’esey Dios ta duna e siguiente recomendacion na nos: 
Mira ki bon y ki dushi ta, pa rumannan biba hunto den harmonia, (Salmo 133:1). 


No laga ningun palabra dañino sali for di boso boca, sino solamente palabra cu ta bon pa edificacion, conforme e nece- 
sidad di e momento, pa esaki duna gracia na esnan cu ta tende (Efesionan 4;29). 


Palabra ofensivo ta haci hopi daño, p’esey no mester evita di tur forma di ofende otro, hende herida no por concentra, 
specialmente mucha, pasobra esey ta blokia nan crecemento spiritual. 
Dios ta yama nos pa unidad, y suavidad, cu pasenshi pa nos un soporta otro, y pordona otro, y no biba na malo cu otro, 
evita di ta un piedra di trompica pa otro. 


Ma awor boso tambe mester pone tur esakinan un banda, rabia, furia, malisia, calumnia, palabra sushi for di boso boca. 
No gaña otro, como boso a pone un banda e homber bieu, cu su practicanan malvado. Ma bisti e hende nobo cu ta wordo 
renoba den e conocemento, segun e imagen di Esun cu a crea e (Colosensenan 3: 8-9-10). 


Y boso soporta otro y pordona otro, si un di boso tin un keho contra otro, mescos cu Señor a pordona boso, asina tambe 
boso mester haci (Colosensenan 3:13). 


Laga e pas di Cristo goberna boso curason, pa cual di berdad boso a wordo yama den un curpa y sea agradecido. 


Ora nos yiunan mira e union berdadero di nan mayornan, nan ta lanta cu amor pa otro, nan lo stima otro como ruman, 
pasobra esey a wordo sembra den nan for di chikito, pero ora nan mira rabia y discusion, pleito y violencia, orguyo y 
arogancia, nan lo crece sin amor pa otro. 


Nunca lanta mucha materialista, cu amor pa cos, pa placa, y propiedad, pasobra un sintimento inhumano ta drenta, den 
cual bo ta haya cu den un futuro nan lo bringa otro peor cu ta enemigo nan ta. 
Y nan lo bin perde amor hasta pa bo mes como nan mayor. 


Finalmente, boso tur sea di acuerdo cu otro, teniendo compasion di otro, stimando otro manera ruman, y sea misericor- 
dioso y humilde den spirito, no pagando malo cu malo of insulto cu insulto, ma mas bien dunando un bendicion, pasobra 
boso a wordo yama pa e proposito aki, pa boso por hereda un bendicion (1 Pedro 3:8). 


Dios ta luz y den dj’E no tin nada nada di scuridad, esun cu ta cana cu Dios, esey ta cana den claridad, pasobra Dios ta 
amor, y ta dificil pa hende cana den odio y vengansa, y tambe cana cu Dios. 


E spirito di odio y vengansa cu actualmente nos ta tende y mira tur dia riba e mundo aki, no ta bini di Dios, pasobra Dios 
ta un Dios di amor. 


Si un hende bisa: mi e ta stima Dios y ta odia su ruman, e ta un gañado, pasobra esun cu no ta stima su ruman cu e a mira, 
no por stima Dios, kende e no a mira (1 Juan 4:20). 


Sinceramente, Pastor Marcel Balootje 


Union den famia, ta un piedra precioso 

Who’s to say where the wind will take you? 
Who’s to say what it is will break you? 
I don’t know which way the wind will blow 
Who’s to know when the time’s come 
around? 
Don’t want to see you cry 
I know that this is not goodbye 
(Kite; U2) 


“Señor ta mi wardador, mi’n tin falta di 
nada. Den cunucu di yerba berde e ta 
ponemi sosega. E ta hibami na awa trankil, 
pa mi bolbe haña forsa”. Salmo: 23 


With much sadness we announce the 
passing of our dear father, brother and 
nephew. 
Kevin (Kip) 
Timothy Hassell 
Sunrise: March 15th 1968 
Sunset: May 4th 2023 


Beloved son of: 
†James (Jimmy) Stanford Hassell 
†Leonora (Nory) Lejuez 


Left to mourn his loss are: 
Children: 
Diahanna Hassell 
Daisyree Hassell 
Bono-vox Hassell 


Grandchildren: 
Roxanne, Xenia, Alina 
Julian, Logan, Terrance 
Aleena, Alexander 


Sister: 
Ginette (Gina) Hassell 


Families, aunts, uncles, nieces, cousins and 
friends too numerous to mention: 
Hassell, Lejuez, Kremer, Huntington, Passier, 
Schuilenburg, Wouters, Illidge, Arends, 
Arrindel, Jansen, Rasmijn, Wever. 


All his friends whom he also considered 
family. Sorry if we missed anyone in the 
mourning of our loved one. 


The farewell ceremony will take place at 
Pray Funeral Home in Sanicolas on May 9th 
from 9:00 to 11:00 am. 


Señor ta mi wardador, mi no tin falta di nada 
Den cunucu di yerba berde, e ta ponemi 
sosega. 


Cu tristesa profundo nos ta anuncia 
fayecimento di: 


Leoncita Maduro Wernet 
mihor conoci como: “Cita” 
viuda di Roberto Maduro 


Na nomber di su: 
Yiunan: 
Remigio Maduro & Olivia Figaroa y famia 
Magali Maduro & Michael Trott y famia 
Marcelino Maduro 


Nietonan: 
Rosuald Maduro 
Eduard Trot 


Rumannan: 
†Frans & †Chimina Wernet Maduro y famia 
†Scolly & †Benny Vingal Wernet y famia 
†Rosa & †Panchito Geerman Wernet y famia 
Angelita & Efrain Croes Wernet 
Do & †Foyen Wernet Croes y famia 
Ady & †Carlos Noguera Wernet y famia 
Mario & Lidia Wernet Bislip y famia 
Maria & †Robby Rasmijn y famia 
Rocky y Miriam Wernet Larez y famia 
Ronny & †Tica Wernet Correa 
Aura & †Johnny Kamperveen Wernet y famia 
Roberto & Garcila Wernet Arendsy famia 
†Benny & Viola Wernet Wouters y famia 


Swa y cuñanan: 
†Olga Maduro y famia 
†Adriana Maduro 
†Justo Maduro y famia 
†Marcela & †Jossy de Cuba Maduro y famia 
Marcelo & Rita Maduro Gonzales y famia 
Mercedes & Mario Semeleer Maduro y famia 


Ihanan, primo y primanan, sobrino y sobrinanan, 
comer y compernan, demas famia y conocirnan 


Ta invita pa e acto di entiero cual lo tuma lugar 
diamars 9 mei 2023 di 2or pa 4or di atardi na 
misa Santa Theresita na San Nicolaas, despues lo 
Sali pa santana Central na Sabana Basora. 


Oportunidad pa condolencia lo ta dialuna 8 
mei 2023 di 7or pa 9or di anochi na Pray Funeral 
Home na San Nicolaas. 


Nos ta lamenta cu despues di entiero nos lo no 
ricibi bishita di condolencia na cas. 


Lagrima y flornan por seca, su recuerdonan y tur 
loke el a haci y significa pa nos, lo keda graba pa 
semper den nos mente y curason. 
“Cerca Dios mi alma ta na paz, ta di DJ’E mi 
salbacion ta bin” 
Salmo 62:1 


Cu un tristesa profundo pero conforme boluntad di 
Dios nos ta anuncia fayecimento di: 


Lidia Sira 
Maximina Martinus 
*3 augustus 1938 - †1 mei 2023 


Na nomber di su 
Yiunan: 
Marlon Jacobs 
Jennifer Jacobs 
Burton Jacobs y esposa Melissa 
Myrlenda Jacobs 


Nietonan: 
Ashmyl Croes y esposa Mariana 
Ashmar Croes 
Lynell Jacobs 
Lynette Jacobs 
Lilianna Olarte 
Lianne Jacobs 
Hailey-Ann Jacobs 


Rumannan: 
†Elvia Baly-Martinus y famia 
Sylvia Martinus y yiu Gianni Richardson 
Agnes Gorrising y famia 
Gregoria Martinus 
Ruben Martinus y famia 
Edwin Martinus y famia 
Cesar Martinus y famia 
Piet Martinus y famia 
Romulo Martinus y famia 
Nelson Martinus 
Franklin Martinus y famia 
Lilian Martinus y famia 
Susan Martinus y famia 
Sharine Martinus 
†Glen Martinus 
†Juan Guanipa 
†Brihilio Barret 
Maria Tromp y famia 
Mavis Stamper y famia 
†Eddie Stamper y famia 
Gail Rodriguez 
Marlon Rodriguez 
†Erica Rodriguez 


Manera ruman: 
Irene Jacobs 


Sobrino y sobrinanan, primo y primanan, Coro la 
Escala y demas famia: 
Martinus, Jacobs, Stamper, Guanipa, Rasmijn, 
Richardson, Baly, Gorissing, Mathilda, Paula, 
Marquez, Mohan, Sanchez, Jansen, Boekhoudt, 
Gnecco, Giel, Zambrano, Leto, Barret, Croes, 
Olarte, Perez Ramon, Pieters, Guerrero, Vrolijk, 
Antersijn, Coëllo, Damian, Rodulfo Baechler, 
Maduro, Orman, Hazell, Robles de Medina, van 
Poppel, Hoogwinkel, Oldendaal, Vanterpool, 
Krozendijk, Solagnier, Dirksz, Rodriguez y Rivas 


Ta invita tur amigo y conocir pa e acto di entiero 
cu lo tuma luga diahuebs, 11 di mei 2023 pa 4 
or di atardi, saliendo for di Misa Birgen di Fatima 
na Dakota y despues pa Santana Catolico na 
Savaneta. E resto mortal lo ta reposando desde 2 or 
di atardi den Misa Birgen di Fatima na Dakota. 


Adres pa condolencia ta Aurora Funeral Home y lo 
tuma luga diaranson, 10 di mei 2023 di 7 or pa 9 or 
di anochi. 


Nos ta pidi nos disculpa si nos por a lubida un of 
otro familiar den nos tristesa. Despues di entiero no 
ta ricibi bishita di condolencia na cas. 


“Señor ta mi wardador, mi’n tin 
falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Maria de Mey-Wolff 
*10-01-1938 - †07-05-2023 


Acto di entiero lo wordo anuncia despues 


Diamars, 9 Mei 2023 
AWEMainta 
OBITUARIO 
23 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi”. - Salmo 33 


Cu dolor na nos curason, nos ta participa 
fayecimento di nos ser stima: 


Sr. Theodoor S. Farro 
Cariñosamente yama “Dodo” 
*26-03-1931 - †03-05-2023 


Acto di entiero lo wordo anuncia despues 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. - Salmo: 23 


Cu dolor na nos curason, nos ta participa 
fayecimento di: 


Jasselyne W. R. 
Inoñan Garcia 
Cariñosamente yama “Jessy, Enanita” 
*16-09-1998 - †05-05-2023 


Acto di entiero lo wordo anuncia despues 


“Señor ta mi wardador, mi’n tin falta di nada. Den 
cunucu di yerba berde e ta ponemi sosega. E ta 
hibami na awa trankil, 
Pa mi bolbe haña forsa”. - Salmo: 23 


Nos ta anuncia fayecimento di: 


Francisco Maduro 
*20-09-1929 - †01-05-2023 


Acto di entiero lo wordo anuncia despues. 


Mi kier alaba Señor tur tempo, Su alabansa lo no 
kita fo’i mi boca, Mi alma ta gloria den Señor, 
Laga humildenan bin tende y gosa. Canta 
grandesa di Señor hunto cu mi, Ban alaba Su 
nomber tur hunto! 
Psalmo 34 


Despues di un lucha fuerte y cu hopi fe, 
a bai den pas di señor: 


Martina ”Ina” Ras 
Na edad di 83 aña 
5 November 1939 † 6 Mei 2023 


Na nomber di: 
Su Rumannan stima: 
†Julieta “Aura” Henriquez Ras 
Florencia Ras 
Evelina y Placido Geerman Ras 
Ica y Alberto “Juan” Croes Ras 


Sobrino(a)nan stima mescos cu yiu: 
Deonisio “Renny” y Lourdes Henriquez Albertsz 
Debby y Andy Gomes Henriquez 
Litza y Humphrey Croes Henriquez 
Patrick y Alexandra Croes Henriquez 
Edrick y Marcella Croes Schalken 
Lili-Ann Croes y Ferdinand Geerman 


Sobre sobrino(a)nan stima: 
Renomar Henriquez, Marylaïne Henriquez y famia 
Chrissy-Ann y Tristan Vermeulen Gomes, Kaydee 
Gomes 
Xandrick, Jayden Croes 
Oliver, Isabela Croes 
Zaniel, Thiago, Sianna Geerman 


Tantanan: 
Chila Dirksz 
Rosalia (Yoyo) Danje 


Swa, primo(a)nan, ihanan, amigo(a)nan, 
bisiñanan 


Demas famianan: Ras, Croes, Gomes, Henriquez, 
Geerman, Schalken, Arends, Dirksz, Danje, 
Albertsz 


Ta invita tur amigo y conocirnan pa asisti na 
e acto di entiero cu lo tuma lugar Diaranson 
10 di Mei 2023 di 1or pm pa 4or pm Na Misa 
Immaculada Concepcion y despues pa santana 
catolico Santa Cruz. 


Nos ta lamenta cu despues di entiero nos no por 
ricibi bishita di condolencia na cas. 


Na lugar di flor of krans, un donacion na 
Wilhelmina Kankerfonds lo ta altamente aprecia. 


Cu inmenso tristesa nos ta 
anuncia fayecimento di: 


Aura Teresita 
Kaufman-Ras 


Na nomber di su: 
Yiu: 
†Jessica Kaufman 


Mayornan: 
†Andres Ras & †Nicolasa Ras-Madriz 


Rumannan: 
†Cesar & Maria Angela-Ras & Famia 
†Basilio & Magdalena Ras-Martijn & Famia 
Susana Ras & Famia 
†Facundo Ras & Famia 
Ramon & Mary Ras-Schneider & Famia 
†Buchi & Beatrix v/d Linden-Ras & Famia 
Coromoto Ras & Famia 
Mauricio & †Gladys Ras-Tromp & Famia 
Francisco Ras & Monique Harms & Famia 
George & Lili Ras-Llontop & Famia 
Efrain Maduro & Famia 


Tur e Sobrino & Sobrinanan & demás famia: 
Kaufman, Ras, Madriz, Angela, Askamp, Paul, 
Geerman, Martijn, Yarzagaray, Schwengle, 
Krozendijk, Wever, Hidalgo, Schneider, 
Lopez, v/d Linden, DiVecchia, Vrolijk, Bislik, 
Croes, Williams, Piña, Tromp, Campos, Harms, 
Bermudez, Llontop & Maduro. 


Ayudante personal stima: 
Celmira Gomez 


Acto di despedida lo tuma lugar diamars 9 di 
Mei na Aurora Funeral Home di 9:00 pa 11:00 am 
sigui pa cremashon den seno familiar. 


Nos disculpa si nos a lubida algun persona den 
nos tristeza. 
No ta ricibi bishita di condolencia na cas. 


Gradicimento y invitacion 


Pa medio di esaki famia kier a gradici tur hende cu di un 
of otro manera a mustra atencion y a duna nos sosten 
pa fayecimento y entiero di nos defunto stima: 


Veneranda Francisca 
Thomas-Henriquez 
Cariñosamente yama: “Vende, Peetje, Wela” 


Gradicimento ta bai na tur famia y conocirnan cu 
acompaña nos den e momentonan dificil. 
Na tur cu a manda, mensahe, telegram, kaarchi y tur cu 
a hasi donacion pa “Koningin Wilhelmina Kanker Fonds”. 
Tambe un gradicimento na Aurora Funeral Home pa nan 
bon servicio. Boso atencion tawata 
un gran consuelo pa nos. 
Danki di profundo di nos curason 


Alavez nos ta invita pa 3 santo sacrificio di misa cu 
lo tuma lugar pa 7or di anochi na Pro Cathedral San 
Francisco dianan: diaranson 10 di mei 2023, diahuebs 
11 di mei 2023 y diabierna 12 di mei 2023 


Boso presencia lo ta altamente aprecia. 


Gradicimento y Invitacion 


Di profundo di nos curason nos ta gradici tur 
hende cu di un of otro manera a 
mustra atencion, amor y cariño durante bida, 
enfermedad, fayecimento y despedida di nos 
tata stima: 


Francisco Maduro 
(Pachi/ Padu) 


Boso muestra di atencion ta di hopi aprecio y un 
gran sosten pa nos. 
Un danki na tur cu a manda carchi, krans, 
whatsapp y a hasi jamada 
Tambe na Edmond Harms foundation y Aurora 
Funeral home pa nan bon servicio y atencion. 
Un danki na dr. Mungra/ Dr. Singh 
Boso muestra di atencion tabata un gran 
Consuelo pa nos. 


Alavez nos ta invita pa compaña nos na e Santo 
Sacrificio di Misa na Misa Imaculada Consepcion 
na Sta. Cruz dia: 
10 mei 2023 pa 7 or pm 
11 mei 2023 pa 7 or pm 
12 mei 2023 pa 7 or pm 


